Gigantul auto care fuge de eticheta "Made in China". "Este un argument pentru calitate și pentru aspectul premium".
Porsche a negat că va construi o fabrică în China, cea mai mare și profitabilă piață. Aceasta decizie vine deși compania germană are probleme în a face față cererii. Alți producători germani precum Audi, BMW sau Mercedes au făcut acest pas.
Viitoarele modele Porsche nu vor fi fabricate în China. Spre deosebire de ceilalți producători ca Audi, BMW sau Mercedes, Porsche nu are de gând să-și schimbe strategia de producție.Astfel, mașinile vor fi fabricate în continuare în Germania, nu în China. Șeful executiv, Oliver Blume, le-a explicat celor de la Financial Times de ce a luat această decizie."Este un argument pentru calitate și pentru aspectul premium să producem în continuare în Europa și pentru China. Astăzi nu are sens să mutăm producția", a spus Oliver Blume, șef executiv Porsche.Porsche a vândut 272.000 de mașini în 2020, dintre care 90.000 doar în China.